Diari Oficial de la Generalitat Valenciana


Sumari del DOGV 6645, del 07-11-2011 (2011/10892)

Notificació de la sentència dictada en el procediment de modificació de mesures supòsit contenciós número 57/2010.
------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10586


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el procediment de modificació de mesures supòsit contenciós número 57/2010. [2011/10891]  
Modificació de mesures supòsit contenciós número 000057/2010  
  
Demandant: Elena Tchouvillna.  
Procurador: Antonio Díez Saura.   
Demandat: Mikhail Titov.  
Procurador/a: -   
Eva María Navarro Simón, secretària judicial del Jutjat de Violència sobre la Dona número 1 de Torrevieja (Alacant), per substitució, done fe i testimoni que en el de modificació de mesures supòsit contenciós 000057/2010, que es tramita en aquest Jutjat a instàncies d'Elena Tchouvilina contra Mikhail Titov, sobre modificació de mesures no consensuades, s'ha dictat, amb aquesta data, sentència, el contingut íntegre i literal de la qual és el següent:  
«Sentència número 30/2011  
Torrevieja, 22 de setembre de 2011   
M.ª del Carmen Molina Mansilla, magistrada jutgessa del Jutjat de Violència sobre la Dona número 1 de Torrevieja, he vist les actuacions de modificació de mesures no consensuals, seguides amb el número 57/2010, promogudes pel procurador dels tribunals Antonio Díez Saura, en nom i representació d'Elena Tchouvilina, mitjançant un escrit amb data d'entrada en aquest òrgan judicial de 25 de febrer de 2009, sota la direcció lletrada de Guillermo Montoya Bonafós, mitjançant el qual sol·licita que es modifiquen les mesures acordades en la sentència de divorci dictada pel Jutjat d'Instrucció número 1 de Torrevieja en data de 17 d'abril de 2007, amb la intervenció del Ministeri Fiscal, i contra Mikhail Titov, en situació processal de rebel·lia, i les altres circumstàncies de la qual consten suficientment acreditades en actuacions, en virtut de les facultats que m'atorga la Constitució, dicte la sentència següent:   
  
  
Antecedents de fet   
Primer. El procurador dels tribunals Antonio Díez Saura, en nom i representació d'Elena Tchouvilina, va formular la modificació de mesures definitives acordades per la sentència de data 17 d'abril de 2007, en la qual, després de les raons de fet i de dret replegades en aquesta, demanava que es dicte sentència mitjançant la qual, amb l'estimació íntegra del contingut de la demanda, s'adopten les mesures següents:   
1. Augmentar la pensió d'aliments a favor del fill menor comú, Boris Titov, a la suma de mil huit-cents euros (1.800 euros) mensuals, que el demandat haurà d'ingressar dins dels cinc primers dies de cada mes al compte on habitualment ho fa.   
2. Així com l'obligació de pagar el 50% de totes les despeses de caràcter extraordinari que tinga el fill menor i es repute necessaris per a la seua adequada salut i educació.  
Aquesta suma s'actualitzarà anualment de conformitat amb la pujada que experimente l'índex de preus de consum.  
Segon. Mitjançant el Decret de data 1 de setembre de 2010, es va admetre a tràmit la demanda, i es va decretar traslladar-la al demandat i al Ministeri Fiscal perquè la conteste dins del termini de 20 dies hàbils. El Ministeri Fiscal va evacuar la contestació a la demanda en data 26 d'octubre de 2010, i el demandat va ser declarat rebel mitjançant la diligència d'ordenació de data 30 de juny de 2011.  
  
Tercer. Mitjançant la diligència d'ordenació d'11 de juliol de 2011, es va acordar convocar les parts a la vista que se celebrava el dia 22 de setembre de 2011, a les 10.15 hores. El dia assenyalat a aquest efecte, va comparéixer l'actora Elena Tchouvilina, el seu lletrat i el seu procurador, i no ho va fer el demandat. Aquells van ratificar la demanda i van sol·licitar la recepció del plet a prova, i van sol·licitar la reproducció de la documental aportada amb la demanda, i l'interrogatori de la part demandada. El Ministeri Fiscal va sol·licitar igualment l'interrogatori de l'actora, i la documental que es troba en poder d'actuacions. A continuació, les parts van emetre el corresponent informe, amb el resultat que es troba en poder d'actuacions.   
Quart. En la substanciació d'aquest procediment s'han observat les prescripcions legals.   
  
Fonaments de dret   
  
Primer. L'actora exercita una acció en què insta la modificació de les mesures definitives derivades del divorci entre la demandant i el demandat, a fi que en el seu dia es dicte sentència en què s'aprove la modificació de mesures definitives en el sentit ja exposat.   
  
Segon. Examinada la demanda i no havent-hi mostrat cap oposició el demandat, pel fet de trobar-se en situació de rebel·lia, i després d'haver informat el Ministeri Fiscal a favor de la modificació de la mesura sol·licitada per l'actora, en el sentit d'augmentar la pensió d'aliments a favor del fill menor en 500 euros més a la quantitat inicialment estipulada, és procedent adoptar la modificació de les mesures definitives del divorci a què es fa referència i fixar l'esmentada pensió d'aliments en 1.500 euros, atés l'estatus de l'alimentista i la capacitat econòmica de l'alimentant, que no ha quedat desvirtuat pel demandat pel fet de no haver comparegut en aquestes actuacions, cosa que demostra l'alt índex de desinterés per la seua banda a mantindre les relacions paternofilials amb el seu fill Boris Titov, perquè, segons sembla, se n'ha anat fora de la localitat de Torrevieja, segons la manifestació de l'actora a l'acte de vista, sense comunicar-li-ho expressament, i va dir que el seu exespòs es podria trobar residint a Tenerife. Pel que s'ha exposat, és procedent l'adopció de la modificació de les mesures sol·licitades per la part actora, encara que no en la xifra fixada a l'escrit de demanda, que fa una quantitat de 1.800 euros mensuals, sinó en la quantitat de 1.500 euros mensuals, que haurà d'ingressar el demandat dins dels cinc primers dies de cada mes al compte on habitualment ho fa, aquesta suma s'actualitzarà anualment d'acord amb la pujada que experimente l'índex de preus de consum; així com l'abonament del 50% de les despeses extraordinàries que tinga el fill menor i que es reputen necessàries per a la seua adequada salut i educació, quantum estipulat per a garantir amb plenitud els interessos del menor, l'interés del qual ha de prevaldre en aquests casos.   
Tercer. Pertoca la imposició de les costes al demandat rebel.  
  
Vistos els articles esmentats i els altres aplicables de manera general i pertinent.  
Dispositiva  
Estime parcialment la sol·licitud de modificació de les mesures definitives acordades per la sentència de 17 d'abril de 2007, que prové del Jutjat d'Instrucció número 1 de Torrevieja (antic Mixt 6), formulada pel procurador dels tribunals Antonio Díez Saura, en nom i representació d'Elena Tchouvilina, contra Mikhail Titov, i, en conseqüència d'això, decrete la modificació de les mesures definitives replegada en el fonament de dret segon d'aquesta resolució.  
  
Impose les costes generades en el procediment al demandat rebel.  
  
Notifiqueu aquesta sentència a les parts i al Ministeri Fiscal, de forma legal, i feu-los saber que contra aquesta sentència hi poden interposar un recurs d'apel·lació davant de l'Audiència Provincial d'Alacant dins dels cinc dies següents hàbils.  
Aquesta és la meua sentència, de la qual s'unirà una testimoniança a les actuacions i es portarà l'original al llibre de sentències, perquè es notifique i es complisca, que pronuncie, mane i firme.   
Publicació. La sentència anterior l'ha donada, llegida i publicada la magistrada jutgessa que l'autoritza mentre celebrava audiència pública en el dia de la seua data; davant meu, el secretari, que en done fe».   
El que s'ha expressat anteriorment és conforme i fidel amb l'original a què em remet i, perquè conste, lliure aquest edicte.  
  
Torrevieja, 19 d'octubre de 2011.- La secretària judicial: Eva María Navarro Simón.